b'\n_START_ARTICLE_\nMarina Stepnova\n_START_PARAGRAPH_\nMarina Stepnova (neiup\xc3\xb5lvenimi Marina Rovner, esimesest abielust Marina Konetskaja; vene keeles \xd0\xa1\xd1\x82\xd0\xb5\xd0\xbf\xd0\xbd\xd0\xbe\xd0\xb2\xd0\xb0, \xd0\x9c\xd0\xb0\xd1\x80\xd0\xb8\xd0\xbd\xd0\xb0 \xd0\x9b\xd1\x8c\xd0\xb2\xd0\xbe\xd0\xb2\xd0\xbd\xd0\xb0; s\xc3\xbcndinud 2. septembril 1971 Jefremovis Tuula oblastis) on vene kirjanik, toimetaja ja t\xc3\xb5lkija._NEWLINE_Ta s\xc3\xbcndis Jefremovis Tuula oblastis s\xc3\xb5jav\xc3\xa4elase ja arsti t\xc3\xbctrena. Aastal 1981 asus perekond \xc3\xbcmber Chi\xc8\x99in\xc4\x83usse, kus ta l\xc3\xb5petas Ki\xc5\xa1injovi 56. Keskkooli. Seej\xc3\xa4rel \xc3\xb5ppis ta kolm aastat Chi\xc5\x9fin\xc4\x83u \xc3\xbclikooli filoloogiateaduskonnas, kuid ta l\xc3\xb5petas Maksim Gorki nimelise Kirjandusinstituudi. Kirjandusinstituudis aspirantuuris olles uuris ta Aleksandr Sumarokovi loomingut: "Vabam\xc3\xbc\xc3\xbcrlaslikke motiive A. P. Sumarokovi psalmide \xc3\xbcmberjutustustes" ("\xd0\x9c\xd0\xb0\xd1\x81\xd0\xbe\xd0\xbd\xd1\x81\xd0\xba\xd0\xb8\xd0\xb5 \xd0\xbc\xd0\xbe\xd1\x82\xd0\xb8\xd0\xb2\xd1\x8b \xd0\xb2 \xd0\xbf\xd0\xb5\xd1\x80\xd0\xb5\xd0\xbb\xd0\xbe\xd0\xb6\xd0\xb5\xd0\xbd\xd0\xb8\xd1\x8f\xd1\x85 \xd0\xbf\xd1\x81\xd0\xb0\xd0\xbb\xd0\xbc\xd0\xbe\xd0\xb2 \xd0\x90. \xd0\x9f. \xd0\xa1\xd1\x83\xd0\xbc\xd0\xb0\xd1\x80\xd0\xbe\xd0\xba\xd0\xbe\xd0\xb2\xd0\xb0"), mis avaldati aastal 2000 raamatus "\xd0\x9c\xd0\xb0\xd1\x81\xd0\xbe\xd0\xbd\xd1\x81\xd1\x82\xd0\xb2\xd0\xbe \xd0\xb8 \xd1\x80\xd1\x83\xd1\x81\xd1\x81\xd0\xba\xd0\xb0\xd1\x8f \xd0\xbb\xd0\xb8\xd1\x82\xd0\xb5\xd1\x80\xd0\xb0\xd1\x82\xd1\x83\xd1\x80\xd0\xb0 \xd0\xa5VIII \xe2\x80\x94 \xd0\xbd\xd0\xb0\xd1\x87\xd0\xb0\xd0\xbb\xd0\xb0 \xd0\xa5I\xd0\xa5 \xd0\xb2."._NEWLINE_Ta on rumeenia keele t\xc3\xb5lkija. Ta on oma kirjat\xc3\xb6id avaldanud ajakirjades Na\xc5\xa1a Ulitsa, Nov\xc3\xb5i Mir, Zvezda, aga ka ajakirjas Snoob. Aastal 2005 ilmus tema esimene romaan "Kirurg", aastal 2011 teine romaan "Lazari naised", mis ilmus aastal 2012 eestikeelses t\xc3\xb5lkes (kirjastuse T\xc3\xa4nap\xc3\xa4ev vahendusel raamatusarjas "Punane raamat").\n_START_SECTION_\nIsiklikku\n_START_PARAGRAPH_\nTema vend Vjat\xc5\xa1eslav Rovner on v\xc3\xa4ljaande "XXL" peatoimetaja. Tema esimene abikaasa Arseni Konetski on kirjanik.'